
Bilineáris leképezés alkalmazása

Egyre fontosabb a megfelelő jelszó kiválasztása, és egyre nagyobb a hangsúly a biztonságos jelszó tároláson. Egy jelszó hashelő algoritmus során fontos, hogy minél lassabb legyen, ekkor a támadók a szótártáblákat lassabban tudják feldolgozni. A dolgozat során az elliptikus görbéken értelmezett műveletek segítségével készítünk egy algoritmust, amely jelszavak hashelésére szolgál. Továbbá vizsgáljuk, hogy a manapság használt jelszó hashelő algoritmusokhoz képest mennyire felel meg a kritériumoknak.
Ismertetem a megfelelő jelszó tárolás fontosságát. Kitérek az őskép elleni és ütközéses támadásokra, illetve bemutatom a szivárványtábla és brute force próbálkozásos támadásokat is. Részletezem a hatékony jelszó hashelő Bcrypt és Argon2 algoritmusokat. A paramétereiket módosítva a futási időket vizsgáltuk, hasonlítottuk össze. Ismertetem az elkészült konstrukciót, a bilineáris párosítások matematikai hátterével együtt. Az implementáció Python nyelven készült, amiben felhasználásra került más szakirodalomban ismertetett algoritmust a többkörösítéshez, ezért azt is fontosnak tartom a teljesség igénye nélkül tárgyalni.
Elkészült egy többkörös jelszó hashelő algoritmus, ami bilineáris leképezésre épül, ami lassabbnak bizonyul, mint a manapság gyakorlatban használt algoritmusok. Ahhoz, hogy erről megbizonyosodjunk különböző körök beállításával lemértük a futási időket. Megmutatjuk, hogy abban az esetben, ha 1 másodperc alatt szeretnénk tartani a hash számítást, akkor a Bcrypt esetében 8192 kört szükséges futtatni, összehasonlítottuk egy aszimmetrikus rendszerrel is, az RSA számításakor 4096 kör szükséges. Az Argon2d algoritmus esetében a körök számán kívül minden paraméternél az alapértelmezett értéket állítottuk be, ekkor 128 körre volt szükség, hogy 1 másodperc alatt maradjon a futási idő, míg az elkészült algoritmusnál 32 kör elegendő ehhez.
<ccs2012><concept><concept_id>10002978.10002979.10002982.10011600</concept_id><concept_desc>Security and privacy~Hash functions and message authentication codes</concept_desc><concept_significance>500</concept_significance></concept>
<concept><concept_id>10002978.10002991.10002992</concept_id><concept_desc>Security and privacy~Authentication</concept_desc><concept_significance>300</concept_significance></concept><concept><concept_id>10003752.10003809</concept_id><concept_desc>Theory of computation~Design and analysis of algorithms</concept_desc><concept_significance>100</concept_significance></concept>
</ccs2012>



